Image with the narration to claim that a huge number of Muslims were roaming in Beruwala City in Sri Lanka during curfew, risking the lives of many amid COVID-19
The fact behind every news!, ශ්\u200dරී ලංකාවේ කොරෝනා වෛරසය මැඩලීමේ ජාතික ක්\u200dරියාන්විතය මුල් කරගත් රාජ්\u200dය මෙන්ම පෞද්ගලික අංශයද වෛරසය ව්\u200dයාප්ත වීම අවම කිරීමට දැඩි පරිශ්\u200dරමයක් දරමින් සිටින සිටින අවධියක මීට වඩා වගකීමකින් ජනතාව හැසිරිය යුතුබව යුද හමුදාපති ලුතිනන් ජෙනරාල් ශවේන්ද්\u200dර සිල්වා මහතා මෙන්ම නියෝජ්\u200dය පොලිස්පති අජිත් රෝහණ මහතාද සහ \xa0කිහිපවිටකම අවධාරණය කර සිටින දර්ශන පසුගිය සතියේ ප්\u200dරධාන ධාරාවේ මාධ්\u200dය ඔස්සේ සුලභ දසුනක් විය. එම ප්\u200dරකාශ වලට මුල් වුයේ ඇඳිරි නීතිය පනවා ඇති අවස්ථාවලදී නිවෙස් තුළ රැඳී සිටීමට ලබාදී ඇති උපදෙස් පිලිනොපදිමින් ඇතැම් පිරිස් හැසිරීම හේතුවෙනි., එවන් පසුබිමක ද බස්නාහිර පළාතම\nදැඩි අවදානම් කලාපයක් ලෙස නම්කර තිබියදීද පසුගියදා බස්නාහිර පළාතේ විවිධ ප්\u200dරදේශවලින්\nඇඳිරි නීති තත්ත්වය නොතකා විවිධ පුද්ගලයින්\nක්\u200dරියාකාරකම්වල යෙදෙනු දක්නට ලැබීම හේතුවෙනි.\xa0එවන් එක් සිද්ධියක් ලෙස බේරුවල ප්\u200dරදේශයේ මුස්ලිම්\nබැතිමතුන් විශාල පිරිසක් මාර්ගයක ගමන් කරන දර්ශන සහිත ඡායාරූපයක් ලෙසින් සමාජ මාධ්\u200dය\nජාලා ඔස්සේ විශාල වශයෙන් කතාබහට ලක්වී හුවමාරු වී තිබුනේ මෙලෙසිනි., “ජාතිවාදයක් නෑ. කෝ\nයකෝ පුරවැසියෝ විදියට සමාජ වගකීම..බැරිවෙලා එකෙක් හිටියොත් ඇති\nරටම අවදානමට දාන්න..”\nයන තේමාව යටතේ Mahesh Rathnayaka විසින්\nපළකර තිබු එම ඡායාරූපයේ “CCTV\nබලලා මුන්ව වහාම කන්දකාඩු දාලා නිරොදානය කරන්න. මුන් හැමොටම බොකරයි” යන සිරස්තල සහිතව රෝපණය වී තිබු\nඅතර ෆේස්බුක් සංවාදයක් දක්වමින් පෙන්වා දීමට අදහස් කර තිබුණේ මෙය බේරුවල ප්\u200dරදේශයේ\nපසුගියදා සිදු වූ සිද්ධියට අදාළ ඡායාරූපයක් බවත් පොලිසිය කිසිඳු ක්\u200dරියාමාර්ගයක් ගෙන\nනොමැති බවත්ය., Fact Check (සත්\u200dය තොරතුරු විමර්ශනය කිරීම), බේරුවල සිදු වූ සිද්ධියට අදාළ\nවීඩියෝ සහ ප්\u200dරවෘත්ති සටහන් පරික්ෂා කිරීම සඳහා ප්\u200dරධාන මාධ්\u200dය ඔස්සේ පළ වී තිබූ\nපලකිරීම් නිරීක්ෂණය කිරීමේදී මාර්තු 27 වන දින රාත්\u200dරී 06:55 හිරු ප්\u200dරධාන ප්\u200dරවෘත්තිය විකාශය ඔස්සේ පළවූ\nදර්ශන පෙළක බේරුවල ප්\u200dරදේශයේ මුස්ලිම් ජනතාව ඇඳිරිනීතිය නොතකමින් මහා මාර්ග වල\nගමන් ගත් අයුරු දක්වා තිබුණේ පහත අයුරින්, මෙම දර්ශන පෙළම කිහිප දෙනෙකු විසින්ම YouTube ඔස්සේ මුස්ලිම් ජාතික පිරිසක් කිසිදු\nවගකීමකින් තොරව ගමන් ගත් ආකාරය යනුවෙන් පළකර තිබෙනු ද අපට දැක ගන්නට\nලැබුණේ මෙලෙසිනි, එම දර්ශන පෙළ පරීක්ෂා කිරීමේදී සැලකිය\nයුතු මුස්ලිම් ජාතිකයන් පිරිසක් බේරුවල මාර්ගයක ගමන් ගන්නා අයුරු පෙනෙන්නට තිබුණද ඉහත ඡායාරූපයේ දක්වා තිබූ ආකාරයේ\nවිශාල ජන ගඟක් එහිදී දැකගන්නට ලැබුණේ නැත. එබැවින් මෙම ඡායාරූපය යොදාගනිමින්\xa0 සිදුකර ඇති වෙනත් පලකිරීම් පරීක්ෂා කිරීමේදී 2019 වසරේ මාර්තු මස පළ වී තිබූ මෙම ඡායාරූප සටහන අපට දැකගන්නට ලැබුණි., තවදුරටත් කරුණු පරීක්ෂාකිරීමේදී අපිට 2019 වසරේ මාර්තු මාසයේ සිදු වී ඇති එම සිද්ධිය සම්බන්ධයෙන් වීඩියෝ දර්ශන කීපයක්\nද පළ වී තිබෙනු දැකගන්නට ලැබුණි. “10th Day of The Blessed Saheeh Ul Bukhari\nMajlis – 2019” යනුවෙන් නම් කර තිබූ එම එක් වීඩියෝවක්\nපරීක්ෂා කිරීමේදී පෙනී ගියේ මාර්තු මාසයේ බේරුවල නගරයේ පැවති මුස්ලිම් බැතිමතුන්ගේ\nඋත්සවයකට අදාල සිදුවීමක් බව ය, *10th Day of The Blessed Saheeh Ul Bukhari Majlis – 2019*, 2019 වසරේ මාර්තු මස බේරුවල නගරයේ සිදුවී ඇති මෙම\nමුස්ලිම් උත්සවයට අදාළ ව පළ වී තිබූ තවත් වීඩියෝ දර්ශන පරීක්ෂාකිරීමේදී AN\nNABAVIYYAH MAWLID ENSEMBLE නම් බේරුවල මුස්ලිම්\nසංවිධානය විසින් පලකර තිබූ 140වන වාර්ෂික බුහාරි උත්සවය හා සබැඳි පහත වීඩියෝව දැකගන්නට ලැබුණි., ඉහතින් දක්වා ඇති ඩ්\u200dරෝන කැමරාවක්\nමගින් ලබාගෙන ඇති විශාල ජන ගඟක් ගමන් ගන්නා දර්ශනය ඉහත ඡායාරූපවල තිබෙන දර්ශනයවලද පෙන්වා\nඇත්තේ 2019 වසරේ පැවති උත්සවයකට අදාළ එකම ස්ථානයක් බවද අපට එම දර්ශන සංසන්දනය කිරීමේදී පහත පරිදි පෙනී ගියා., තවදුරටත් කරුණු පරීක්ෂා කිරීමේදී එම\nසංවිධානයේ Twitter\nපණිවුඩයක් හරහා මාර්තු මස 3 වෙනිදා මෙවරද දිවයිනේ නන් දෙසින් මුස්ලිම්\nබැතිමතුන් සහභාගී වන 141 වාර්ෂික බුහාරි උත්සවය\nවන උත්සව කාල සටහන හුවමාරු කරගෙන තිබුණද, මාර්තු මස 16 වෙනිදා මෙම වසරේ පැවැත්වීමට\nනියමිතව තිබු එම උත්වස සම්බන්ධ සියලු කටයුතු කොරෝනා ව්\u200dයාප්තියත් සමඟ අත්හිටුවන අතර\nඑම උත්සවය හේතුවෙන් වීදි සංචාරය වෙළඳාම ආදී කටයුතුවල නිරතවීම සම්පූර්ණයෙන් ම නවතා\nඇති බවද දන්වා තිබෙනු දැකගන්නට ලැබුණේ මෙලෙසිනි, කෙසේ වෙතත් මේ පිළිබඳව කරුණු දැන ගැනීම සඳහා අප බේරුවල පොලිස් ස්ථානාධිපතිතුමා සමඟ දුරකථනයෙන් සම්බන්ධ වුවා. එහිදී එතුමා පවසා සිටියේ පසුගිය වසරේ ඡායාරූපක් මෙසේ හුවමාරු වීම සම්බන්ධයෙන් තමාට දුරකතන ඇමතුම් රැසක් ලැබී තිබූ බවයි. සිද්ධිය සම්බන්ධයෙන් අදහස් දැක්වූ පොලිස්පති තුමා පවසා සිටියේ එසේ ගමන්ගත් සියළුදෙනාට දැඩි ලෙස අවවාද කිරීමෙන් පසු ඔවුන් සියල්ලන්ම ක්ෂණිකව නිවෙස් කරා ගිය බවයි., Conclusion (අවසාන නිගමනය), මේ අනුව අපගේ විමර්ශණයෙන් පැහැදිලි වන්නේ ඇදිරිනීති කාලය තුළ ඇත්ත වශයෙන්ම බේරුවල නගරයේ වීථියක මුස්ලිම් ජාතිකයන් පිරිසක් ගමනේ යෙදී තිබුණද සමාජ මාධ්\u200dය ඔස්සේ හුවමාරු වන ඡායාරූපයේ පෙන්වා ඇති පරිදි විශාල ජන ගඟක් එහි දක්නට ලැබුනේ නැත. සමාජ මාධ්\u200dය ජාල හරහා බේරුවල නගරයේ ජනතාව ලෙස හුවමාරුවන ඡායාරූපය 2019 මාර්තු මාසයේ බේරුවල ප්\u200dරදේශයේ පැවති මුස්ලිම් උත්සවයකදී ලබාගත් ඡායාරූපයකි, Title:වසරකට පෙර ඡායාරූපයක් බේරුවල නගරයේ ජනතාව වීථි බැස\nසිටි ආකාරය යනුවෙන් සිදුකරන ලද පළ කිරීමක්!, Result: False, Okay lm sorry for that, Extremely sorry. Thank you for correcting it., Im sorry …for that
Fact Check: ඇඳිරිනීතිය අතරතුර බේරුවල නගරයේ ජනතාව වීථි බැස සිටි ආකාරය පෙන්වීමට යොදාගත් වසරක් පැරණි ඡායාරුපයක්! - Factcrescendo Sri Lanka